Ջորջը նաեւ դերասան է, եւ իր թաւ բեխով, եւ տիպիկ մերձաւորասիական տեսքով, ուշքը գրաւած է արաբական աշխարհի տարածքին հռչակ ստացած սուրիացի բեմադրիչներուն: Իր ստացած բոլոր դերերուն մէջ ալ, գրեթէ, ստանձնած է ոսմանցի ասկեարի կերպարը: Հպարտութեամբ ցոյց տուաւ իր բջիջայինի մէջ արձանագրուած նկարները: Վերջին տասնհինգ տարիներու ընթացքին շատ էին պատմական թեմաներով շարանային շարժանկարները: Օսմանցիներու գործած վայրագութիւններիը պատկերող բազմաթիւ շարանային (serial) ֆիլմեր արտադրուեցան: Ամենազգայացունցը սուրիացի չերքեզ Նաջդատ Անզօրի բեմնադրած «Հողի եղբայրներ»ն էր, որտեղ դեր ստացած է նաեւ մեր նոր ծանօթացած Ջորջը: Երեւի ոչ այնքան կարեւոր դերեր ստացած է, քանի որ զինք չճանցայ որպէս դերասան, երբ առաջին անգամ տեսայ, այլ՝ որպէս ծանօթ դէմք միայն: